

PROJEKTS uz 05.09.2023.

vēlamais datums izskatīšanai: AK 13.09.2023.

domē: 28.09.2023.

sagatavotājs: Raimonds Garenčiks

ziņotājs: Raimonds Garenčiks

LĒMUMS

Ādažos, Ādažu novadā

2023. gada 28. septembrī Nr.{{DOKREGNUMURS}}

**Par speciālās atļaujas (licences) izsniegšanu SIA “LESTE” komercdarbībai zvejniecībā**

Ādažu novada pašvaldības dome izskatīja SIA “LESTE” (reģ. Nr. 40103047955, juridiskā adrese: “Jomas”, Carnikava, Carnikavas pag., Ādažu nov., LV-2163 (turpmāk – komersants)) valdes locekļa Aldoņa Lūkina 02.08.2023. iesniegumu (reģ. 03.08.2023., Nr. ĀNP/1-11-1/23/4011) par atļaujas (licences) saņemšanu komercdarbībai iekšējos ūdeņos – Gaujas upē.

Ministru kabineta 08.09.2009. noteikumi Nr.1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” (turpmāk – Noteikumi) nosaka kārtību, kādā tiek izsniegtas speciālās atļaujas (licences) komercdarbībai zvejniecībai iekšējos ūdeņos, kuras pašvaldības teritorijā atrodas attiecīgā ūdenstilpne. Noteikumi paredz, ka pretendents pašvaldībā iesniedz iesniegumu atļaujas (licences) saņemšanai, pievienojot dokumentus:

1. iepriekšējā gada bilances un peļņas vai zaudējumu aprēķinu vai gada ienākumu deklarāciju un ienākumu no saimnieciskās darbības aprēķinu;
2. Valsts ieņēmumu dienesta izziņu par pretendenta nodokļu samaksu, kas izdota ne vēlāk, kā mēnesi pirms iesnieguma iesniegšanas atļaujas (licences) saņemšanai;
3. zvejas kuģa vai mazizmēra kuģošanas līdzekļa nomas līgumu, ja zvejā izmantojamais kuģis vai mazizmēra kuģošanas līdzeklis tiek nomāts;
4. Ceļu satiksmes drošības direkcijas izsniegta mazizmēra kuģošanas līdzekļa reģistrācijas apliecību (ar atzīmi par ikgadējo apskati).

Noteikumu 17. punktā noteikts, ka pašvaldībai var atteikt licences izsniegšanu, ja:

1. dokumenti nav precīzi un 10 darbdienu laikā nav iesniegta papildu informācija;
2. pretendentam ir nodokļu parāds;
3. pašvaldībai nav pieejams brīvs zvejas limits konkrētajos iekšējos ūdeņos;
4. pretendents iepriekšējās atļaujas (licences) darbības periodā gada laikā vairāk nekā divas reizes ir pārkāpis zvejniecību regulējošo normatīvo aktu prasības;
5. pretendentam nav derīgas zvejas laivas reģistrācijas apliecības.

Komersants ir iesniedzis visus Noteikumos noteiktos dokumentus, t.sk.,:

1. Latvijas Jūras administrācijas 27.03.2019. zvejas laivu reģistrācijas apliecības Nr.19.SE074.12, un Nr.19.GR029.12, kā arī 11.04.2019. zvejas laivu reģistrācijas apliecības Nr.19.SE116.12 kopijas. Apliecības derīgas līdz 01.04.2024.;
2. Valsts ieņēmumu dienesta 06.09.2023. izziņu Nr. a906cb20-5249-4d01-9d3c-39293cb8de3e “Izziņa par nodokļu maksātāja VID administrēto nodokļu (nodevu) parāda esamību vai neesamību”, kas apliecina, ka uz 2023. gada 1. septembri komersantam nav VID administrēto nodokļu (nodevu) parāda, kas kopsummā pārsniedz 150.00 *euro*;
3. Valsts vides dienests 07.09.2023 vēstuli Nr.2.3/CS/1322/2023 ar apliecinājumu, ka SIA “LESTE” 2022. un 2023.gadā nav piemēroti administratīvi sodi;

Saskaņā ar Centrālās pārvaldes Grāmatvedības nodaļas sniegto informāciju komersantam nav parādsaistību pret pašvaldību.

Starp Carnikavas novada domi un komersantu 07.04.2016. ir noslēgts rūpnieciskās zvejas tiesību nomas līgums Nr.02-14.6/16/63, kura darbības termiņš ir 09.04.2031.

Komersants nodarbojas ar komercdarbību zvejniecībā iekšējos ūdeņos (Gaujā) Ādažu novada administratīvajā teritorijā, pamatojoties uz Carnikavas novada domes 26.09.2018. izsniegto speciālo atļauju (licenci) Nr. ZI/01-24/1, ar derīguma termiņu 25.09.2023.

Pašvaldības rīcībā šobrīd nav pieejami brīvi zvejas limiti, jo pamatojoties uz Carnikavas novada domes 2021. gada 26. maija lēmumu “Par nēģu zvejas rīku sadali zvejai Gaujas upē” (protokols Nr. 9, 16.§) un Ādažu novada pašvaldības domes 2022. gada 23. marta lēmumu Nr. 120 “Par zvejas rīku papildlimitu”, visi nēģu zvejas rīki tika iedalīti komersantiem uz pieciem gadiem, t.sk. arī SIA “LESTE”.

Atļauju (licenci) piešķir uz pieciem gadiem pēc valsts nodevas apmaksas EUR 14,23 apmērā par atļaujas (licences) izsniegšanu.

Pamatojoties uz Pašvaldību likuma 10. panta pirmās daļas 21. punktu, Ministru kabineta 08.09.2009. noteikumu Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” 2.2., 4., 9., 17. un 19.4. punktu, kā arī Attīstības komitejas 13.09.2023. atzinumu, Ādažu novada pašvaldības dome

**NOLEMJ:**

1. Izsniegt SIA “LESTE”, reģistrācijas Nr. 40103047955, juridiskā adrese: “Jomas”, Carnikava, Carnikavas pagasts, Ādažu novads, LV-2163, speciālo atļauju (licenci) komercdarbībai zvejniecībā iekšējos ūdeņos (Gaujā), ar derīguma termiņu no 26.09.2023. līdz 25.09.2027.
2. Pašvaldības aģentūrai “Carnikavas komunālserviss” sagatavot 1. punktā noteikto licenci 10 darba dienu laikā no šī lēmuma pieņemšanas dienas.
3. Pašvaldības domes priekšsēdētājai parakstīt lēmumā noteikto atļauju (licenci).
4. Centrālās pārvaldes Administratīvajai nodaļai izsniegt 1. punktā noteikto atļauju (licenci) komersantam pēc valsts nodevas samaksas 14,23 EUR (četrpadsmit *euro*, 23 centi).
5. Pašvaldības izpilddirektoram nodrošināt lēmuma izpildes kontroli.

Pašvaldības domes priekšsēdētāja K. Miķelsone

Sadale: SIA “LESTE” - @ sia.leste@inbox.lv

CKS, GRN, ADN, IDR - @